**Protokoll fra driftsstyremøte 17.10.18**

Tilstede: Aleksander O. Selvig Elsa Wiig

Astrid Giskegjerde Adam Tumidajewicz

Anders Leikarnes Marit Krane Sømme

Kristoffer Andenæs Svein G. Olsen

**Sak 50/18 Godkjenning av innkalling og dagsorden**

Vedtak: Innkalling og dagsorden er godkjent.

**Sak 51/18 Godkjenning av protokoll fra styremøte 19.09.18**

Vedtak: Protokoll fra styremøte 19.09.18 er godkjent.

**Sak 52/18 Aktivitetsskolen**

BAKS-leder Siri Thoresen og baseleder Katja Fagerhol orienterte om arbeid, mål og resultater. BAKS har en meget dyktig og engasjert stab som samarbeider godt. Det gjennomføres etter behov overføringsmøter med barnehagene før skolestart. Det er et godt samarbeid med kontaktlærerne, men dette kan forbedres. Oppslutning om Klubben er bra.

I diskusjonene videre kom det ideer om enda bedre elevmedvirkning. I samarbeidet med skolen må periodeplanene brukes mer aktivt, og at det er et ønske at det er de samme sosiale mål begge steder. Informasjonsflyten til foreldre bør være i de samme kanaler som skolen bruker. Brukerundersøkelsen for BAKS ligger godt over snittet i Osloskolen. DS roste BAKS for godt arbeid.

**Sak 53/18 Skoledriftsrapport/regnskap for skole og Aktivitetsskolen pr. september**

 Vedtak: Regnskapet pr. 30.09.18 tas til etterretning.

**Sak 54/18 Oppsummering av forrige møte**

DS drøftet samarbeidsmøtet med FAU forrige gang som ble ansett som vellykket. En tydeligere oppsummering var savnet. Forbedring av kommunikasjon skole-hjem ble prioritert frem. Det nedsettes et utvalg bestående av Astrid fra DS, en fra FAU, 1-2 lærer fra lærerne, en fra ledelsen. Utvalget utarbeider en handlingsplan med tiltak for bedre kommunikasjon skole-hjem. Forslaget diskuteres i DS og FAU. Planen bør være ferdig til påske.

**Sak 55/18 Nybygg-saken**

Det har vært mailkorrespondanse mellom avdeling for skoleanlegg og rektor. Den limes inn her:

Oppdatering

Status 30.sep 2018

Status regulering

Det er avholdt møter med BYM, PBE og Norsk Folkemuseum for å se på muligheten til å opparbeide rekkefølgebestemmelsen uten omregulering av dagens veitrase i Bygdøy Kapellvei. BYM er uavklart internt om snusirkel i denne veien bør opparbeides, men PBE mener den ikke bør opparbeides. UBF jobber derfor videre, med kun fokus på opparbeidelse av fortau, og legger dette til grunn i den begrensede høringen. Det er sendt søknad til BYM når det gjelder veibredde. UBF bruker den offentlige høringen til å innhente kommentarer fra Riksantikvar og Norsk Folkemuseum.

Status fremdrift

Det vil bli sendt inn planforslag til begrenset høring i oktober. UBF avventer tilbakemeldinger fra denne offentlige høringen før de kan fastslå fremdrift sikkert når det gjelder ferdig regulert tomt.

Planlagt

Grunnet forsinkelser i reguleringsprosessen vil ikke prosjektet bli klart til skolestart 2020, men tidligst 2021, avhengig av reguleringssaken.

Hilsen

**Alfred Mansanet**

prosjektansvarlig, Avdeling for skoleanlegg

**Sak 56/18 Mobbing**

Rektor orienterte om at det er laget trivselstiltak som skal være planlagte aktiviteter på tvers av klassene, - gjennom hele året. Tiltaket tenkes som et ledd i å bli kjent på tvers og som mobbereduserende aktivitet.

**Sak 57/18 Informasjon fra skolen ved rektor**

-Seminaret I København – positivt faglig og sosialt.

**Sak 58/18 Eventuelt**

Neste møte er 21.11. og det skal være på mat- og helserommet og med M&H-lærer til en innledning.

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_

Astrid Giskegjerde Svein G. Olsen

leder av Driftsstyret rektor/sekretær i Driftsstyret